Bekim Sejranović

Bekim Sejranović bio je norveški, bosanskohercegovački i hrvatski pisac rođen 30. aprila 1972. godine u Brčkom, umro 21. maja 2020. godine u Banja Luci. Godine 1985. seli se u Rijeku gdje pohađa pomorsku školu i studira kroatistiku. Od 1993. godine živi u Oslu u Norveškoj gdje je na historijsko-filozofskom fakultetu magistrirao južnoslovensku književnost. Sa norveškog je preveo djela Ingvar Ambjørnsen i Frode Gryttena, a priredio je i preveo antologiju norveške kratke priče Veliki pusti krajolik. Autor je studije Modernizam u romanu Isušena kaljuža Janka Polića Kamova, knjige kratkih priča Fasung, kao i romana Nigdje, niotkuda i Ljepši kraj. Član je Hrvatskog društva pisaca.

Bekim je za roman Nigdje, niotkuda 2009. god. dobio Nagradu Meša Selimović koja se dodeljuje za najbolji roman objavljen na područje Bosne i Hercegovine, Hrvatske, Srbije i Crne Gore.

Sa japanskim režiserom Mokuom Teraokim, 2011. godine kao scenarista snimio je dokumentarni film Od Tokija do Morave.Riječka premijera filma Od Tokija do Morave...

Preminuo je u Banja Luci, 21. maja 2020. godine, u 49. godini života. Po primitku vijesti Ambasada Bosne i Hercegovine u Pragu je istog dana spustilo zastavu Bosne i Hercegovine na pola koplja u znak žaljenja na prerano preminulog književnika.

Njegova posljednja priča napisana i objavljena prije smrti je Miss Misery na otoku Susku. Napisana je u sklopu projekta EPK Rijeka 2020 tokom kojeg je autor mjesec dana boravio u rezidenciji na otoku Susku. Nastala je u proljeće 2019. godine. Jutarnji list, POSLJEDNJA PRIČA KOJU JE NAPISAO NEDAVNO PREMINULI KNJIŽEVNIK Bekim Sejranović: Miss Misery na otoku Susku, pristupljeno 20. studenoga 2020.

 Bibliografija 
 Modernizam u romanu Isušena kaljuža Janka Polića Kamova, studija;
 Fasung, zbirka priča;
 Nigdje, niotkuda, roman;
 Ljepši kraj, roman, Buybook Sarajevo 2010. 
 Sandale, roman;Dio romana Sandale na portalu časopisa Sarajevske sveske broj 35-36
 Tvoj sin Huckleberry Finn, roman, Buybook Sarajevo 2015. 
 Dnevnik jednog nomada, roman, Booka Beograd 2017. 

 Filmografija 
 Od Tokija do Morave (putopis, Bekim Sejranović (scenarist) i Moku Teraoka (režiser), 2011.)

 Reference 

 Vanjski linkovi 
 Miss Misery na otoku Susku (cijeli tekst kratke priče)
 From Tokyo to the Morava river / Od Tokija do Morave (cijela verzija filma s engleskim i hrvatskim titlovima, s dopuštenjem režisera)

Kategorija:Rođeni 1972.
Kategorija:Umrli 2020.
Kategorija:Biografije, Brčko
Kategorija:Bosanskohercegovački pisci
Kategorija:Hrvatski pisci
Kategorija:Norveški pisci
Kategorija:Bosanskohercegovački prevodioci
Kategorija:Bosanskohercegovački scenaristi
Kategorija:Dobitnici Nagrade "Meša Selimović" (BiH)